armvectores/hy_wikipedia_2023 huggingface dataset:
Սոեմիիսա

Սոեմիիսա (էստ․՝ Soemõisa), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մադս Յունկեր

Մադս Յունկեր (դան․՝ Mads Junker;ապրիլի 21, 1981(1981-04-21), Humlebæk, Fredensborg Municipality, Մայրաքաղաքային տարածաշրջան, Դանիա), դանիացի ֆուտբոլիստ, հնդկական «Դելի Դայնամոս» ակումբի և Դանիայի ֆուտբոլի ազգային հավաքականի հարձակվող։


== Կարիերա ==


=== Ակումբային ===
Մադս Յունկերը իր պրոֆեսիոնալ կարիերան սկսել է 1999/00 մրցաշրջանում «Լյունգբյու» ակումբի կազմում։ 2006 թվականին դանիական ակումբը անցել է բարձրագույն լիգա։ 2006 թվականին դանիացի հարձակվողը տեղափոխվել է նիդերլանդական «Վիտես» ակումբ։ Նրա տրանսֆերի գումարրը կազմել է 2 միլիոն եվրո։
«Վիտեսի» կազմում իր դեբյուտը կատարել է 2006 թվականի հունվարի 15-ին`«Ֆեյնեորդի» դեմ խաղում, որը ավարտվել է իր թիմի 0։ 1 հաշվով պարտությամբ։ 2006 թվականի փետրվարի 11-ին Յունկերը խփեց իր առաջին  գոլը Էրեդիվիզիում։  24-րդ տուրի «Հեներվենդ» ակումբի դեմ հանդիպման ժամանակ դանիացի հարձակվողը առաջին խաղակեսի սկզբին բացեց խաղի հաշիվը:.
«Վիտեսի» կազմում Յունկեր  ընդհանուր առմամբ նա մասնակցեց երեք ու կես մրցաշրջան դառնալով 17 գոլի հեղիանկ, իսկ 2009 թվականի ամռանը վարձավճարով տեղափոխվեց «Ռոդա» ակումբ։ Հայտնվելով Կերկրադեյի ակումբում, նա ապացուցեց ակումբին, որ ինքը արդյունավետ հարձակվող է։ Խփելով 21 գոլ, առաջնության ավարտից հետո նա գրավեց 3-րդ տեղն առաջնության լավագույն ռմբարկուների ցուցակում։ 2010 թվականի հունիսին Մադս Յունկերը պայմանագիր է կնքել «Ռոդա» ակումբի  հետ մինչև 2011/12 մրցաշրջանի ավարտը։
2012 թվականի ամռանը հարձակվողը միացավ Բելգիայի «Մեխելեն» ակումբին։  Հուլիսի 28-ին թիմում կատարեց իր դեբյուտը «Չարլերո»ի հետ հանդիպման ժամանակ։  Յունկերը դուրս եկավ խաղադաշ և հանդիպման ավարտից մի քանի րոպե առաջ փոխարինվեց Քևին Վանդենբերգի հետ։ Յուպիլի լիգայում իր առաջն գոլը դանիացին խփել է նույն տարվա օգոստոսի 26-ին՝ «Ստանդարտի» դեմ հանդիպման ժամանակ, Կսավե Չենայի փախանցման շնորհիվ։


=== Հավաքականում ===
Նա խաղացել է Դանիայի երիտասարդական հավաքականի կազմում, որի կազմում իր առաջին հանդիպումը տեղի է ունեցել  ՈՒԵՖԱ մրցաշարում՝ 2001 թվականի հունիսի 1-ին 2002 թվականի Եվրոպայի առաջնության ընտրական փուլի շրջանակներում։
Առաջին հանդիպումը Դանիայի ազգային հավաքականում կայացավ 2006 թվականին։ 2010/11-ի մրցաշրջանում նա 4 խաղ խաղացել է ազգային հավաքականի համար, որից 2-ը Եվրո-2012-ի ընտրական մրցաշարում։  2010 թվականի օգոստոսի 11-ին Գերմանիայի դեմ ընկերական խաղում անցկացրած Մադս Յունկերը խփեց իր առաջին գոլը, սահմանելով հանդիպման վերջնական հաշիվը՝ 2: 2:


== Վիճակագրությունը ==


== Ծանոթագրություններ ==


== Արտաքին հղումներ ==
Профиль на сайте rodajc.nl(չաշխատող հղում) (նիդեր.)
Պրոֆիլը transfermarkt.com կայքում(անգլ.)
Վիճակագրութունը National Football Teams կայքում(անգլ.)
Профиль на сайте УЕФАArchived 2012-10-24 at the Wayback Machine.
Օտտո Շմիդտ

Օտտո Յուլիևիչ Շմիդտ, (ռուս.՝ Отто Юльевич Шмидт, ի ծնե՝ Օտտո Ֆրիդրիխ Յուլիուս Շմիդտ [գերմ.՝ Otto Friedrich Julius Schmidt], սեպտեմբերի 18 (30), 1891, Մոգիլյով, Ռուսական կայսրություն - սեպտեմբերի 7, 1956(1956-09-07)[…], Մոսկվա, ԽՍՀՄ), խորհրդային մաթեմատիկոս, երկրաֆիզիկոս, աստղագետ, Արկտիկայի հետազոտող, պետական և հասարակական գործիչ, ԽՍՀՄԳԱ  ակադեմիկոս (1935), Ուկրաինական ԽՍՀ ԳԱ ակադեմիկոս (1934), Խորհրդային Միության հերոս (1937)։ 


== Կենսագրություն ==
1913 թվականին ավարտել է Կիևի համալսարանը։ 1916 թվականից դարձել է նույն համալսարանի դոցենտ։ 1918-1921 թվականներին եղել է մի շարք ժողկոմատների կոլեգիաների անդամ, 1923-1956-ը՝ Մոսկվայի համալսարանի պրոֆեսոր, 1930-1932 թվականները՝ Արկտիկական ինստիտուտի տնօրեն, 1932-1939 թվականները՝ Հյուսիսային ծովային գլխավոր ուղու վարչության պետ, 1924-1941 թվականները՝ Սովետական մեծ հանրագիտարանի գլխավոր խմբագիր, 1939-1942 թվականները՝ ԽՍՀՄ ԳԱ փոխնախագահ։ 1937 թվականին Շմիդտի նախաձեռնությամբ կազմակերպվել է ԽՍՀՄ ԳԱ տեսական երկրաֆիզիկայի ինստիտուտը։ Մասնակցել է Պամիրյան սովետա-գերմանական առաջին արշավախմբին։ 1929-1930 թվականներին ղեկավարել է արշավախոլմբ «Գեորգի Սեդով» սառցահատով, կազմակերպել առաջին գիտահետազոտական կայանը Ֆրանց Ցոսիֆի երկրում, ուսումնասիրել Կարայի ծովի հյուսիսարևելյան մասը, Հյուսիսային երկրի արմ․ ափը և հայտնաբերել մի շարք կղզիներ։ Շմիդտի արշավախումբը «Սիբիրյակով» սառցահատով, առաջին անգամ մեկ նավարկության ընթացքում, անցավ Հյուսիսային․ ծովային ուղին՝ Արխանգելսկից Խաղաղ օվկիանոս։ 1933-1934 թվականները Շմիդտը ղեկավարել է «Չելյուսկին» շոգենավով նավարկությունը, որը 1934 թվականի փետրվարի 13-ին Չուկոտի ծովում ճզմվեց սառույցներով և ընկղմվեց։ 1937 թվականին ղեկավարել է «Հյուսիսային բևեռ-1» դրեյֆող կայանի կազմակերպման օդային արշավախումբը։ 1943 թվականին Շմիդտը առաջ քաշեց Երկրի և Արեգակնային համակարգի մյուս մոլորակների առաջացման կոսմոգոնիական տեսությունը։ 
Եղել է նաև ԽՍՀՄ Կենտգործկոմի անդամ, ԽՍՀՄ I գումարման Գերագույն սովետի դեպուտատ։ Պարգևատրվել է Լենինի 3 շքանշանով։ 
Շմիդտի անվամբ են կոչվել կղզի Կարայի ծովում, հրվանդան Չուկոտի ծովի ափին։ «Անաստաս Միկոյան» սառցահատը սկզբնապես կրել Շմիդտի անունը։


== Ծանոթագրություններ ==
Տաշլիկուլ (գյուղ, Բուզդյակսկի շրջան)

Անվան այլ կիրառումների համար տե՛ս՝ ՏաշլիկուլՏաշլիկուլ (ռուս.՝ Ташлыкуль, բաշկիրերեն՝ Ташлыкүл), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։ Գտնվում է Գաֆուրի գյուղական խորհրդի կազմում։


== Աշխարհագրական դիրք ==
Հեռավորությունը մինչև՝

Շրջկենտրոն (Բուզդյակ)՝ 12 կմ,
Մոտակա երկաթուղային կայարան (Բուզդյակ)՝ 12 կմ։


== Բնակչություն ==
Բնակչությունը 2009 թվականին գրանցված տվյալներով կազմել է 360 մարդ, 2010 թվականին՝ 318 մարդ։


== Ազգային կազմ ==
2002 թվականի մարդահամարի տվյալներով գերակշռող ազգություններն են՝ բաշկիրները (66%), թաթարները (27%)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գազտաղլյան

Գազտաղլյան, հայկական ազգանուն։


== Ազգանունը կրողներ ==
Նուպար Գազտաղլյան (19-րդ դար), թղթակից։


== Ծանոթագրություններ ==
Լոմի (այլ կիրառումներ)

Լոմի, կարող է վերաբերել՝

Լոմի - գյուղ Ռուսաստանի Սմոլենսկի մարզի Սիչովսկի շրջանի կազմում։
Լոմի - գյուղ Ռուսաստանի Սմոլենսկի մարզի Սիչովսկի շրջանի կազմում։
Լոմի - գյուղ Ռուսաստանի Սմոլենսկի մարզի Վյազեմսկի շրջանի կազմում։
Լոմի - գյուղ Ռուսաստանի Սմոլենսկի մարզի Տյոմկինսկի շրջանի կազմում։
.tj

.tj Տաջիկստանի վերին մակարդակի ազգային դոմենն է։


== Արտաքին հղումներ ==
IANA .tj whois տեղեկություն
Փոստային կապը Հայաստանում

«Հայփոստ» (անգլ.՝ Haypost, «ՀայՓոստ Թրասթ Մենեջմենթ»), Հայաստանի փոստային կապի ազգային օպերատոր, որը տրամադրում է փոստային, ֆինանսական և մանրածախ առևտրային ծառայություններ։ «Հայփոստ» փակ բաժնետիրական ընկերությունն իր գործունեությունն իրականացնում է Հայաստանի ամբողջ տարածքում գործող 900 փոստային բաժանմունքներում։


== Պատմություն ==
Հայաստանում փոստը հիմնադրվել է 1828 թվականին։ Ի սկզբանե զարգացել է Ռուսական կայսրության փոստային համակարգի շրջանակներում, այնուհետև Խորհրդային Միության, 1991 թվականից՝ որպես անկախ Հայաստանի Հանրապետության փոստային բաժանմունք։


== Գործունեություն ==
2006 թվականի նոյեմբերի 30-ին «Հայփոստի» հավատարմագրային կառավարումն անցել է «ՀայՓոստ Թրասթ Մենեջմենթ» ՓԲԸ-ին։
«ՀայՓոստ»-ի կողմից առաջարկվող ծառայություններն են` 

Փոստային ծառայությունները (նամակների առաքում հասարակ, պատվիրված, գնահատված),
Ծանրոցների առաքում (միջազգային փոստ և ԱՓԾ)
Վճարային ծառայություններ (կենսաթոշակների վճարում, կոմունալ վարձավճարներ, ոստիկանական և հարկային վճարների գանձում, դրամական փոխանցումներ, մանրածախ առևտուր)ՀայՓոստը համագործակցում է մի շարք միջազգային փոստային օպերատորների, միջազգային և մասնավոր բեռնափոխադրող ընկերությունների հետ։


=== Ֆիլատելիա ===
Թողարկվող նամականիշերի որակը բարձրացնելու և նամականիշերից ստացված հասույթը մեծացնելու նպատակով ՀայՓոստը համագործակցում է ֆիլատելիայում մասնագիտացած մի շարք միջազգային ֆիլատելիստական ասոցիացիաների և փոստային օպերատորների հետ


=== ՓոստԲանկ ===
2010 թվականից «ՀայՓոստ» ՓԲԸ-ն Հայաստանում մատուցում է փոստբանկային ծառայություններ։


== Հին փոստային դասիչներ ==


== Տես նաև ==
Հայկական փոստի և նամականիշերի պատմություն


== Ծանոթագրություններ ==


== Արտաքին հղումներ ==
Պաշտոնական կայք
Տրիմեթիլամինուրիա

Տրիմեթիլամինուրիա (ձկան հոտի համախտանիշ), հազվադեպ հանդիպող նյութափոխանակության խանգարում, երբ  հիվանդի մարմնից տհաճ հոտ է գալիս։ Այն նման է ձկան, երբեմն փտած ձկան հոտին։ Սինդրոմը պայմանավորված է հիվանդի օրգանիզմում տրիմեթիլամինի կուտակումով, առավել հաճախ պայմանավորված է հազվագյուտ գենետիկ հիվանդությամբ՝ FMO3-ի մուտացիայով։  Այն դուրս է գալիս օրգանիզմից քրիտինքի, մեզի և  շնչուղիների միջոցով և առաջացնում տհաճ հոտ։
Հաճախ հիվանդը չի զգում հոտը, սակայն այն զգում են ուրիշները։ Այն հանգեցնում է հոգեբանական խնդիրների, սեռական խանգարումների, հաղորդակցման դժվարությունների, ուսման, աշխատանքի, կարիերայի՝ հանգեցնելով դեպրեսիայի, ագրեսիվության և սոցիալական մեկուսացման։ 
Տրիմեթիլամինի սննդային նախորդները խոլինը, կարնիտինը և լեցիտին են, որոնց չափաբաժնի ավելացումը սպառվող սննդի մեջ կարող է հանգեցնել ֆերմենտային համակարգի հնարավորությունների գերազանցմանը և դրանով իսկ բարձրացնել ոչ նյութափոխանակված տրիմեթիլամինի մակարդակը։ 
Տրիմեթիլամինուրիան շատ դեպքերում առաջացնում է ֆլավին-մոնոոքսիգենազ-3 (FMO3) կոդավորող գենի թերություն։ Հիմնականում FMO3 ֆերմենտն առաջացնում է տրիմեթիլամին N-օքսիդ (մարսողական կողմնակի արտադրանք), որն անհոտ է։ FMO3-ի բացակայությունը նշանակում է, որ լյարդն ի վիճակի չէ ճեղքել տրիմեթիլամին N-օքսիդը, արդյունքում մարդու վրայից ձկան հոտ է գալիս:FMO3-ը նաև ոչնչացնում են նիկոտինը, հակադեպրեսանտները և որոշ հակաքաղցկեղային դեղեր (օրինակ՝ տամօքսիֆենը)։


== Բուժում ==
Բուժման համար անհրաժեշտ է նվազեցնել կամ խուսափել տրիմեթիլամինի սննդային նախորդների ընդունումը։ 
Բացի դրանից, բուժման եղանակներից մեկը կարող է լինել աղիքային ֆլորայի ճնշումը, որն ազդում է տրիմեթիլամինուրիայի զարգացման վրա։

Ըստ մի ուսումնասիրության, ակտիվացված ածուխի և/կամ քլորոֆիլինի ամենօրյա օգտագործումը օգնում է բարելավել տրիմեթիլամինուրիայով  տառապող որոշ հիվանդների կյանքի որակը։
Ըստ այլ ուսումնասիրությունների, հակաբիոտիկների փոքր չափաբաժինների (նեոմիցին, մետրոնիդազոլ) ընդունումը կարող է նաև տրիմեթիլամինուրիայով  տառապող որոշ հիվանդների մոտ գրանցել դրական արդյունքներ։


== Ծանոթագրություններ ==


== Գրականություն ==
Ս. Միտչել և Ռ. Սմիթ (2001 թ. ապրիլ) Տրիմեթիլամինուրիա (ձկան հոտի համախտանիշ),նյութափոխանակություն և դեղեր. 2Vol. 29, Issue 4, Part 2, 517—521, http://dmd.aspetjournals.org/cgi/content/full/29/4/517


== Արտաքին հղումներ ==
Տրիմեթիլամինուրիա /Գենետիկա գլխավոր հղում, 2013-2015(անգլ.)
Սլովակիան Եվրատեսիլ երգի մրցույթում

Սլովակիան առաջին անգամ մասնակցել է Եվրատեսիլ երգի մրցույթին 1994 թ. Սլովակիան փորձեց մասնակցել երգի մրցույթին 1993 թ., սակայն նրան չհաջողվեց անցնել այդ տարվա Եվրատեսիլի նախընտրական փուլը.


== Մասնակիցներ ==
XX կիսաեզրափակիչներում նշանակում են ավտո-որակավորում։ Սա կարող է լինել արդյունք հետևյալ երկու պատճառներից։ Եթե երկիրը հաղթել է նախորդ տարվա մրցույթը, հաջորդ տարի նա չի մրցելու որևէ կիսաեզրափակչում։ Մյուս պատճառն այն է, որ Մեծ Քառյակի (Հնգյակի) երկիր-անդամները չեն մասնակցում որևէ կիսաեզրափակիչ փուլում։
XX եզրափակիչներում նշանակում է, որ երկիրը չի անցել եզրափակիչ փուլ։


== Պատկերադարան ==

		
		


== Հղումներ ==
Սլովակիայի էջը Eurovision.tv կայքում
Շևյոլկինո

Շևյոլկինո (ռուս.՝ Шевёлкино), գյուղ Ռուսաստանի Մոսկվայի մարզի Շչոլկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շարապովո (գյուղ, Վյազեմսկի շրջան)

Անվան այլ կիրառումների համար տե՛ս՝ ՇարապովոՇարապովո (ռուս.՝ Шарапово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 73 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցյուրիխի գեղարվեստի համալսարան

Ցյուրիխի գեղարվեստի համալսարան (ZHdK, գերմ.՝ Zürcher Hochschule der Künste), Շվեյցարիայի ամենամեծ գեղարվեստի համալսարանը, ունի շուրջ 2500 ուսանող։


== Պատմություն ==
Համալսարանը հիմնադրվել է 2007 թվականին Ցյուրիխի արվեստի և դիզայնի դպրոցի (HGKZ) և երաժշտական, դրամատիկական ու պարի դպրոցի (HMT) միավորման արդյունքում։ Ցյուրիխի կիրառական գիտությունների համալսարանի չորս փոխկապակցված համալսարաններից մեկն է։
Համալսարանը տրամադրում է բակալավրի և մագիստրոսի աստիճաններ, այստեղ դասավանդվում է արվեստ, դիզայն, երաժշտություն, թատրոն, կինո, պար։ Իրականացնում են նաև հետազոտություն, մասնավորապես՝ գեղարվեստական հետազոտություններ և դիզայնի հետազոտություններ։
Ցյուրիխի գեղարվեստի համալսարանին փոխկապակցված են Ցյուրիխի դիզայնի թանգարանը, Գեղարվեստի թատրոնը, Mehrspur երաժշտական ակումբը և մեդիա-տեղեկատվական կենտրոնը (MIZ)։


== Ֆակուլտետներ ==
Համալսարանն ունի 5 ֆակուլտետ
Երաժշտության ֆակուլտետը համալսարանի ամենամեծ ֆակուլտետն է։ Ապահովում է գործիքային և ձայնային վերապատրաստումներ դասական, ջազ և ժողովրդական երաժշտության, ինչպես նաև խմբավարության և կոմպոզիցիայի դասընթացներ։ Ֆակուլտետը ներառում է նաև համակարգչային երաժշտության և ձայնային տեխնոլոգիայի ինստիտուտը (ICST) և իրականացնում է երաժշտության մեկնաբանման հետազոտություն։ Ֆակուլտետն ունի իր ձայնագրման լեյբլը։
Թատերական արվեստի և կինոյի ֆակուլտետը տրամադրում է թատրոնի (դերասանական խաղ, ռեժիսուրա, դրամատուրգիա, բեմանկարչություն, թատերական կրթություն), կինոյի և պարի մասնագիտացված դասընթացներ։ Ֆակուլտետը ներառում է Թատերական արվեստի և կինոյի ինստիտուտը (IPF)։
Արտ և մեդիա ֆակուլտետը ապահովում է գեղարվեստական կրթությամբ մասնագետներ՝ վիզուալ արվեստ, մեդիա արտ, լուսանկարչություն, արվեստի տեսություն։ Ֆակուլտետի կազմի մեջ է մտնում Ժամանակակից արվեստի հետազոտության ինստիտուտը (IFCAR) և Գերազանցության հասարակական կենտրոնը։
Մշակութային վերլուծության ֆակուլտետը ապահովում է դասընթացներ նկարչության ուսուցիչների, արվեստի գծով լրագրողների, ցուցահանդեսների կազմակերպիչների համար։ Տրամադրում է նաև արվեստի մագիստրոսի կոչում, ունի փոխկապակցված հետազոտական ինստիտուտներ՝ Արվեստի տեսության ինստիտուտ (ith), Արվեստի կրթության ինստիտուտ (IAE), Արվեստի կրթական ծրագրերի ինստիտուտ (ICS)։
Դիզայնի ֆակուլտետը առաջարկում է արտադրանքի նախագծման, արդյունաբերական նմուշների և վիզուալ հաղորդակցման կրթական ծրագրեր։ Ֆակուլտետի կազմում ներառվում է Դիզայն հետազոտության ինստիտուտը։


== Գրականություն ==
Theaterhochschule Zürich, 1871, 1873, Dominique Spirgi, Christine Wyss
Claude Lichtenstein: Hochschule für Gestaltung und Kunst Zürich. Museum für Gestaltung Zürich. (Schweizerische Kunstführer, Nr. 777, Serie 78). Hrsg. Gesellschaft für Schweizerische Kunstgeschichte GSK. Bern 2005, ISBN 978-3-85782-777-8.


== Ծանոթագրություններ ==


== Արտաքին հղումներ ==
Պաշտոնական կայքը
Իմակուլադա

Իմակուլադա (պորտ.՝ Imaculada), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Սեռա դու Տեյշեյրայի գավառի կազմի մեջ։ Բնակչությունը կազմում է 11 823 մարդ՝ 2006 թվականի տվյալներով։ Գրավում է 399,409 կմ2 տարածք։ Բնակչության խտությունը՝ 29,6 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 18.848.709,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.654,56 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,542 (տվյալները՝ ՄԱԿ-ի զարգացման ծրագրի)։
Ծագ (այլ կիրառումներ)

Ծագ, կարող է վերաբերել՝

Ծագ - գյուղ Արևմտյան Հայաստանում, Բիթլիսի վիլայեթի Գենջի գավառակում
Ծագ - գյուղ Արևմտյան Հայաստանում, Խարբերդի վիլայեթի Ակնի գավառակում
Մորիզել

Մորիզել (ֆր.՝  Morisel), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 533 մարդ, բնակչության խտությունը` 82.89 մարդ/կմ²։ Բնակավայրը զբաղեցնում է 6.43 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 20 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 326 աշխատունակ (15-64 տարեկան)  բնակիչ, որոնցից ակտիվ էին 250-ը, իսկ ոչ ակտիվները` 76։ Ակտիվության ցուցանիշը կազմում է 76,7 %։ 250 աշխատունակ մարդկանցից աշխատել է 228 անձ (120 տղամարդ և 108 կին)։ Գործազուրկ են եղել 22 անձ (10 տղամարդ և 12 կին)։ 76 անաշխատունակներից 17-ը եղել են աշակերտներ կամ ուսանողներ, 35-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(9548) Ֆորտրան

(9548) Ֆորտրան (անգլ.՝ Fortran), աստերոիդ աստերոիդների հիմնական գոտում։ Հայտնաբերվել է 1985 թվականի փետրվարի 13-ին Սփեյսուոչ ծրագրի կողմից Կիթ Պիկում։
Միջին հեռավորությունը Արեգակից կազմում է 2,37662 ա. մ., առավելագույնը մոտենում է 1,8061 ա. մ. հեռավորության վրա և հեռանում 2,9471 ա. մ.։ Արեգակի շուրջ մեկ ամբողջական պտույտ է կատարում 1338,25 երկրային օրվա ընթացքում, իր ուղեծրով շարժվելով միջինում 0,269008 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9548) Ֆորտրան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էննի Կրուլ

Աննա Մարիա Կրուլ (հունվարի 12, 1876(1876-01-12), Ռոստոկ, Մեկլենբուրգ Շվերին, Գերմանական կայսրություն - հունիսի 14, 1947(1947-06-14), Շվերին, Mecklenburg), գերմանացի օպերային սոպրանո, որն այսօր հիշվում է Ռիխարդ Շտրաուսի «Էլեկտրա» օպերայի գլխավոր հերոսուհու դերակատարմամբ։


== Կենսագրություն ==
Ծնվել է Գերմանիայի Ռոստոկ քաղաքում, կրթություն ստացել Բեռլինում Հերթա Բրամերի մոտ։ Բեմական դեբյուտը կատարել է 1898 թվականին Պլաուեն քաղաքի պետական թատրոնում «Ազատ հրաձիգը» օպերայից Ագաթեի դերակատարմամբ։ 1900 - 1912 թվականներին երգել է Դրեզդենի պետական օպերայում, որտեղ 1901 թվականին մարմնավորել է Իգնացի Յան Պադերևսկու «Մանրու» օպերայի գլխավոր հերոսուհուն ու Ռիխարդ Շտրաուսի «Հանգած կրակներ» օպերայից Դիեմուտին։ Շտրաուսը, որը հիանում էր երգչուհու դրամատիկ հատկանիշներով, հենց նրան է ընտրել որպես իր առաջին Էլեկտրա։ 1909 թվականի հունվարի 25-ին Դրեզդենում օպերայի պրեմիերայից մեկ տարի հետո նա այդ դերով հանդես է եկել Լոնդոնի Կովենտ գարդեն արքունական թատրոնում։ Լոնդոնում բեմադրված Շտրաուսի առաջին օպերան էր։
Կատարումներով կանոնավորապես հանդես է եկել գերմանական այլ օպերային թատրոններում (Մանհայմում, Վայմարում, Լայպցիգում, Քյոլնում, Կարլսրուեում), ինչպես նաև Բռնոյում (1905) ու Պրահայում (1907)։ Կատարած այլ դերեգերի թվում էին՝ Լեոնորը Բեթհովենի «Ֆիդելիո», Սենտան Վագների «Թռչող հոլանդացի», Էլզան  «Լոհենգրին», Էլիսաբեթը «Տանհոյզեր», Զիգլինդը «Վալկիրիա», Իզոլդան «Տրիստան և Իզոլդա», Մարջիանան «Բաղդադի սափրիչը», Մարտան «Հարթավայրեր», և Վալենտինան Մեյերբերի «Հուգենոտներ» օպերաներից։
1904 թվականին ամուսնացել է բաս Մաքս Ֆլորի հետ, իսկ կյանքի վերջին տարիներն անցկացրել Շվերին քաղաքում, որտեղ երգեցողություն էր դասավանդում։ Վախճանվել է այնտեղ 1947 թվականի հունիսի 14-ին 71 տարեկանում։


== Ձայնագրություններ ==
Կրուլի ձայնը կարելի է լսել 1909 թվականին Բեռլինում Էդիսոն ձայնագրման ընկերության կողմից կատարված «Տանհոյզեր» օպերայի 2 գործողության ամբողջական ձայնագրության մեջ։ Կան նաև վերափոխված տարբերակները՝ «Տանհոյզեր»՝ գործողություն II, «Լոհենգրին»՝ հարսանեկան տեսարան (Preiser Records 89949)։


== Ծանոթագրություններ ==


== Աղբյուրներ ==
Kutsch, K.J. and Riemens, Leo, Unvergangliche Stimmen, Francke Verlag Bern, 1962.
Rosenthal, H. and Warrack, J., The Concise Oxford Dictionary of Opera, 2nd Edition, Oxford University Press, 1979․
Ստրաժգորոդ

Ստրաժգորոդ (ուկրաիներեն՝ Стражгород), գյուղ Ուկրաինայի Վիննիցայի մարզի Տեպլիկի շրջանում։ Հիմնադրվել է 1708 թվականին։
2001 թվականի տվյալներով Ստրաժգորոդ գյուղում բնակվում էր 776 մարդ։ Բնակավայրը զբաղեցնում է 0,339 կմ² տարածք։ Բնակչության խտությունը կազմում էր 2289,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իրմաշևո

Իրմաշևո (ռուս.՝ Ирмашево, բաշկիրերեն՝ Ирмәш), գյուղ Ռուսաստանի, Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ազազի շրջան

Ազազի շրջան (արաբ․՝ ناحية أعزاز‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ազազի գավառի 6 շրջաններից մեկը։
Վարչական կենտրոնն է Ազազ քաղաքը։ 2004 թվականի մարդահամարի տվյալներով շրջանը ունի 47,570 բնակչություն։ Տարածքը կազմում է 180.12 կմ2։
Ունի 19 գյուղ և ավան

Մալաքիա (արաբ․՝ المالكية‎‎), բնակչություն՝ 177
Ազազ (արաբ․՝  أعزاز‎‎), բնակչություն՝ 66,138
Էլվիրզա (արաբ․՝ الفيرزية‎‎), բնակչություն՝ 88
Ջարիզ (արաբ․՝ جارز‎‎), բնակչություն՝ 945
Քաֆր Կալբին (արաբ․՝ كفر كلبين‎‎), բնակչություն՝ 2,146
Քաֆր Խաշիր (արաբ․՝ كفر خاشر‎‎), բնակչություն՝ 246
Կալջիբրին (արաբ․՝ كلجبرين‎‎), բնակչություն՝ 3,291
Ալ-Կուրում (արաբ․՝ الكروم‎‎), բնակչություն՝ 252
Մաարրին (արաբ․՝ معرين‎‎), բնակչություն՝ 334
Մանանք (արաբ․՝ منق‎‎), բնակչություն՝ 2,128
Մարաանազ (արաբ․՝ مرعناز‎‎), բնակչություն՝ 952
Նադդա (արաբ․՝ ندة‎‎), բնակչություն՝ 305
Սալամա (արաբ․՝ السلامة‎‎), բնակչություն՝ 1,408
Շամարին (արաբ․՝ شمارين‎‎), բնակչություն՝ 506
Շամրախ (արաբ․՝ شمارخ‎‎), բնակչություն՝ 226
Շիջարազ (արաբ․՝ سيجراز‎‎), բնակչություն՝ 735
Տուլայլ ալ-Շամ (արաբ․՝ تليل الشام‎‎), բնակչություն՝ 176
Տատիյա (արաբ․՝ طاطية‎‎), բնակչություն՝ 76
Յահմուլ (արաբ․՝ يحمول‎‎),


== Ծանոթագրություններ ==
Ակարապիդոզ

Ակարապիդոզ մեղուների, ակարոզ, մեղուների շնչառական օրգանների տզային հիվանդություն։ Առաջին անգամ արձանագրվել է 1904 թվականին, Ուայտ կղզու (Անգլիա) մեղվանոցներում։


== Տարածում ==
Տարածված է ամբողջ Եվրոպայում և նախկին ԽՍՀՄ եվրոպական մասում։ ՀԽՍՀ–ում առաջին անգամ արձանագրվել է 1938 թվականին՝ Աշտարակի խորհրդային տնտեսության մեղվանոցներում, իսկ հետագայում տարածվել է Արարատյան դաշտի և նրա շրջակայքի մեղվանոցներում։
1953 թվականից ՀԽՄՀ–ում ակարապիդոզը հիմնականում վերացվել է։


== Հարուցիչ ==
Հարուցիչը անգլ.՝ Acarapis Woodi Rennie տիզն է, որը տեղակայվում է մեղվի կրծքային առաջին զույգ շնչառական անցքերում, իսկ երբեմն՝ որովայնային օդապարկերում և թևերի հիմքում։
Տիզը սնվում է մեղվի արյունով (ավիշով), բազմանում, խանգարում գազափոխանակությանը։ Տզերի արտադրած գազերից մեղուները սատկում են։ Վարակը փոխանցվում է շփման միջոցով։


== Բուժում ==
Բուժումը՝ ֆրոուի հեղուկով, մեթիլ կամ էթիլսալիցիլատով, մեթիլդիքլորբենզոլատով և տեդինով։
Տատեռմա

Տատեռմա (էստ․՝ Taterma), գյուղ Էստոնիայի Հիյումաա նահանգի Կեինա շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սնեգի (ավան, Զոլոչևի շրջան)

Անվան այլ կիրառումների համար տե՛ս՝ ՍնեգիՍնեգի (ուկրաիներեն՝ Сніги), ավան Ուկրաինայի Խարկովի մարզի Զոլոչևի շրջանում։ Հիմնադրվել է 1910 թվականին։
2001 թվականի տվյալներով Սնեգի ավանում բնակվում էր 26 մարդ։ Բնակավայրը զբաղեցնում է 0,17 կմ² տարածք։ Բնակչության խտությունը կազմում էր 152,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ժողովածու (869)

Ժողովածու (869), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 869 թվի տակ։ Ձեռագիրը գրվել է 17-րդ դարում։ Գրված է թղթի վրա ունի 15,1 10,5 սմ չափս։ Ձեռագիրը կազմված է 312 թերթից։ Գրված է միասյուն նոտրգիրով։ Ունի կախազարդ, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կարմիր մետաքս։


== Բովանդակություն ==
Ճառք
Խրատք (Եփրեմ, Էէոփիլոս, Ոսկեբերան, Վարդ․ Այգեկցի, Գրիգոր վարդապետ, Յովհ․ Մանդակունի, Եղիշէ, անանուն)
Պատճառք առաջաւորաց պահոց
Գրիգոր Նարեկացւոյ Աղօթք


== Ծանոթագրություններ ==
383

383 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 383 թվականն է, 
IV դարի 83-րդ տարին։


== Դեպքեր ==
383 - 384 - Պարսկահռոմեական բանակցություններ են սկսվում Մեծ Հայքի թագավորության բաժանման վերաբերյալ։


== Ծնունդներ ==


== Մահեր ==
Գանդի Հաուս

Գանդի Հաուս (անգլ.՝ Gandhi House) հայտնի է նաև որպես Սատյագրահա (անգլ.՝ Satyagraha House), թանգարան, որը գտնվում է Յոհաննեսբուրգում՝ Հարավաֆրիկյան Հանրապետությունում։ Շենքը գրանցվել է Յոհաննեսբուրգի պատմական ժառանգության մեջ։ Նախկինում պատկանել է Մահաթմա Գանդիին, այստեղ նա ապրել և աշխատել է 1908-1909 թվականներին։ Տունը կառուցել է Հերման Կալենբախը։


== Պատմություն ==
Մահաթմա Գանդին Հարավային Աֆրիկայում ապրել է 21 տարի (1893-1914)՝ միայն հազվադեպ լքելով երկիրը Հնդկաստան և Մեծ Բրիտանիա այցելելու նպատակով։ 1904 թվականին Գանդին հանդիպել է գերմանա-եվրոպական ճարտարապետ Հերման Կալենբախին, որը երկիր էր եկել 1896 թվականին։ 1907 թվականին Կալենբախը նախագծել և կառուցել է երկու տեղական խրճիթների (ռոնդավել) տեսքով, բայց եվրոպական ճարտարապետության մեթոդների կիրառմամբ տունը։ Այն անվանվել է Kraal, որը անգլերենով և աֆրիկաանսով նշանակում է «ցախատուն»։
Տունն ուներ ձիանոց և թենիսի կորտ, սակայն երկու բնակիչն էլ խիստ կենցաղ էին վարում։ Գանդին քնում էր վերնահարկի սենյակում, որտեղ հայտնվում էր աստիճաններով։ Բնակիչները կիսում էին խոհանոցը և իրենց հյուրերին զբաղեցնում էին ընդհանուր հյուրասենյակում։ Խրճիթ-ննջասենյակ կարելի էր հասնել միայն փողոցից։ Բնակեցումից հետո Կալենբախի կյանքը փոխվել է, և նրա վրա ծախսվող գումարը կրճատվել է տասն անգամ։ Նրանք Գանդիի հետ տնից հեռացել են 1909 թվականին։
Հետագա տարիներին տունը փոխել է մի քանի սեփականատերերի։ Դրան կցվել են ևս երկու ննջասենյակ և նախասրահ։  2009 թվականին այն գնել է ֆրանսիական զբոսաշրջային Voyageurs du Monde կազմակերպությունը, չնայած Հնդկաստանի կառավարությունը ցանկանում էր ձեռք բերել այն որպես ազգային հուշարձան։  Տունը վերականգնվել և հանրության համար որպես թանգարան և հյուրատուն բացվել է 2011 թվականին։


== Ծանոթագրություններ ==
Վուրղուն

Վուրղուն (ադրբ.՝ Vurğun), ավան ներկայիս Ադրբեջանական Հանրապետության Աղստևի շրջանում։


== Պատմություն ==
Ի սկզբանե բնակավայրը հիմնադրվել է որպես գերմանացիների գաղութ և ստացել է Գրյունֆելդ անվանումը։ Խորհրդային տարիներին այն վերանվանվել է Կալինինքենդ՝ ի պատիվ Միխայիյլ Կալինինի։ 1992 թվականի դեկտեմբերի 29-ին ավանը անվանափոխվել է և ստացել Վուրղուն անվանումը՝ ի պատիվ ադրբեջանցի գրող Սամեդ Վուրղունի։


== Բնակչություն ==
2009 թվականի մարդահամարի համաձայն գյուղում բնակվում է 2710 մարդ։


== Տես նաև ==
Աղստևի շրջան


== Ծանոթագրություններ ==
Լիմա Կամպուս

Լիմա Կամպուս (պորտ.՝ Lima Campos), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 10 967 մարդ՝ 2006 թվականի տվյալներով։ Գրավում է 321,932 կմ2 տարածք։ Բնակչության խտությունը՝ 34,1 մարդ/կմ²։


== Պատմություն ==
Քաղաքը հիմնադրվել է 1962 թվականի հունվարի 15-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 11.457.917,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.054,38 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,581 (տվյալները ՄԱԿ-ի զարգացման ծրագրի)


== Ծանոթագրություններ ==
Կլիստերվաթեն

Կլիստերվաթեն (նորվ.՝ Klistervatnet), լիճ Նորվեգիայի և Ռուսաստանի սահմանին՝  в Պացոկի գետի հովտում։ Վարչատարածքային առումով մտնում է Ռուսաստանի Մուրմանսկի մարզի և Նորվեգիայի Սյոր-Վարանգեր կոմունայի մեջ։ Ունի 17,2 կմ² մակերես, որից 12,75 կմ-ը Նորվեգիայում։  Գտնվում է ծովի մակերևույթից 21 մ բարձրության վրա։
Մտնում է Բարենցի ծովի ավազանի մեջ։ Ծովի հետ միանում է Պացոկի գետով։ Լիճը հիմնականում սնվում է ձնհալքից առաջացած ջրերով և անձրևահոսքերով։ Ափի ռելևֆը բազմազան է՝ դաշտավայրայինից մինչև 120 մ բարձրության բլուրներ։ Ունի 2 խոշոր ծոց՝ Ռուսաստանում գտնվող Կուիվալախտը և Նորվեգիայում գտնվող Նեվերսկրուկբուկտ ծովախորշը։ Լճում կան մի քանի կղզյակներ, որոնցից խոշորներն են Էլլենհոլմենը և Իսօ-Պալոսարին։ Պացիո գետով դեպի վեր միանում է Բյորվաթեն լճին, իսկ գետն ի վար միանում է  Ֆոսեվաթեն լճին։
Լճի ափին են տեղակայված նորվեգական Կոպարիկ, Սուլվիկ, Բրատլի, Վեստդալ, Վեստվոլ, Սուլվանգ, Նուրվիկ, Դալե բնակավայրերը։  Ռուսական բնակավայրեր լճի ափին չկան։ Արևելյան ափով է անցնում Р-21 «Կոլա» ավտոմայրուղին։


== Ծանոթագրություններ ==
Աճուկային խողովակ

Աճուկային խողովակ, ճեղքանման թեք տարածություն աճուկային շրջանում, որովայնի առջևի պատի մկանների հաստության մեջ։ Աճուկային խողովակը գոյանում է ներարգանդային կյանքում, երբ ամորձին որովայնի խոռոչից իջնում է ամորձապարկ։ Աճուկային խողովակը ունի 2 բացվածք՝ որովայնային և ենթամաշկային։ Տղամարդկանց աճուկային խողովակով անցնում է սերմնալարը, կանանց աճուկային խողովակով՝ արգանդի կլոր կապանը։ Որովայնի պատի թուլացումը և աճուկային խողովակի բացվածքի լայնացումը նպաստում են աճուկային ճողվածքի առաջացմանը։
Նոր (դեպարտամենտ)

Նոր (ֆրանսերեն՝ Nord), դեպարտամենտ Ֆրանսիայի հյուսիսում։

Նոր դեպարտամենտի կարգային թիվն է՝ 59։


== Պատմական տեղեկություններ ==

Նոր դեպարտամենտն ստեղծվել է 1790 թ. մարտի 4-ին՝ Ֆրանսիական հեղափոխության ժամանակ։
Բնակչությունը երկու միլիոն 168 հազար մարդ է, խտությունը՝ 460 մարդ/կմ2 է։ Այս ցուցանիշներով Նորը Ֆրանսիայի ամենաբնակեցված դեպարտամենտն է։


== Աշխարհագրական տվյալներ ==

Նորը սահմանակից է ֆրանսիական Էնա և Պա-դը-Կալե դեպարտամենտներին, ինչպես նաև հյուսիս արևելքում՝ Բելգիային և Հյուսիսային ծովին։
Գտնվելով երկրի ամենահյուսիսում, Նոր դեպարտամենտն ունի Բելգիայի երկայնքով ձգվող անսովոր երկար և նեղ տարածք։ Գլխավոր քաղաքն է Լիլը, որն արդյունաբերական կենտրոն ձևավորող մոտակա քաղաքների և նախկին ածխահանող գյուղերի հետ միասին ունի մեկ միլիոնից մի քիչ ավել բնակչություն։
Տարածքը 5 742 քառ.կմ է, ունի 652 համայնք։


== Տնտեսություն ==
Նոր դեպարտամենտը եղել է XIX դարի արդյունաբերական հեղափոխության առաջատարը, սակայն 20-րդ դարի սկզբին խիստ տուժել է Առաջին համաշխարհային պատերազմի ժամանակ։ Վերջին ժամանակներս սրացել են տնտեսական, սոցիալական և բնապահպանական խնդիրները, որոնք կապված են ածխի արդյունահանման դադարեցման և Լիլ-Ռուբե շրջանում տեքստիլ արդյունաբերության նախկինում նկատված անկումը։


== Արտաքին հղումներ ==
Պաշտոնական կայք Archived 2000-08-18 at the Wayback Machine.
Ասադբեկ Աղաբաբբեկով

Ասադբեկ Աղաբաբբեկով, ազգությամբ անդրկովկասյան թաթար հայաստանցի քաղաքական գործիչ, Հայաստանի Հանրապետության Խորհրդարանի 2-րդ գումարման պատգամավոր՝ թուրքականան ցուցակից։


== Կենսագրություն ==


== Տես նաև ==
Հայաստանի Հանրապետության Խորհրդարանի (1918-1920) 2-րդ գումարման պատգամավորների ցանկ


== Ծանոթագրություններ ==
Սթիվեն Թայլեր

Սթիվեն Թայլեր (անգլ.՝ Steven Tyler, իրական անունը՝ Սթիվեն Վիկտոր Տալարիկո, մարտի 26, 1948(1948-03-26)[…], Նյու Յորք, Նյու Յորք, ԱՄՆ), ամերիկյան երաժիշտ, երգահան, ավելի հայտնի է որպես Աերոսմիթ խմբի գլխավոր անդամ։
1970-ական թվականների սկզբին և 1980-ականներին Թայլերը ավելի հայտնի է եղել իր թմրամոլությամբ և հարբեցողությամբ։ Նա սովորաբար բեմ էր բարձրանում վառ գույն ունեցող հագուստներով և հիմնականում շարֆերով։ Նրա անունը 99-րդն էր Rolling Stone ամսագրի Լավագույն Վոկալիստների շարքում։ Ինչպես նաև նա 3-րդն էր 100 Parader's Metal հիթ շարքի վոկալիստների ցանկում։


== Կենսագրություն ==
Ծնվել է 1948 թվականի մարտի 26-ին Յոնկերս քաղաքում, Նյու Յորքում։ Հայրը իտալական և գերմանական ծագում ուներ, իսկ մոր նախահայրերը հնդիկներ էին, ուկրաինացիներ էին, անգլիացիներ էին և լեհեր։ Նրա պապը՝ Ֆելիքսը իր «Չերնիշեվիչ» ազգանունը փոխել էր «Բլանչա»։ Սթիվենը ընտանիքի երկրորդ զավակն է։ Ունի մեկ քույր՝ Լինդան։ Ավելի ուշ նրա ընտանիքը մեկնում է Յոնկերս, որտեղ Թայլերը սովորում է Ռուզվելտի անվան ավագ դպրոցում։
1970 թվականին Ջո Փերի կիթառահարի հետ ստեղծում է Աերոսմիթ խումբը։ Խմբում վոկալիստը ինքն էր, դրա հետ մեկտեղ նվագում էր տարբեր գործիքների վրա շրթնահարմոն, ստեղնաշարային գործիքներ, հարվածային գործիքներ, բաս կիթառ, մանդոլին, ջութակ և ֆլեյտա։
Ամուսնացել է երեք անգամ (1978-1987 թվականներին Սիրինդա Ֆոքսի հետ, 1987-1988 թվականներին Էլին Ռոուզի հետ, 1988-2006 թվականներին Թերեզա Բերիկի հետ), ունի 4 երեխա։ Նրանցից մեկը հայտնի դերասանուհի Լիվ Թայլերն է։ Մյուս դուստրը՝ Միան, նույնպես հայտնի է, որպես դերասանուհի։
2007 թվականին Սթիվենը պայմանագիր է ստորագրել Activision ընկերության հետ, որը հովանավորում էր Աերոսմիթ խմբին։
2009 թվականի նոյեմբերին իր հարցազրույցի ժամանակ ասել է, թե ցանկանում է հեռանալ խմբից, բայց 3 օր անց Սթիվենը խտեց այդ տեղեկությունը, ասելով, որ պատրաստվում է Ջո Փերիի հետ համերգային հանդես ունենալ:
2009 թվականի դեկտեմբերին գտնվում էր թմրամոլության վերականգնման կենտրոնում։
Նոյեմբերի 9-ին հրավիրվել է Miss Universe 2013 մրցույթին, որտեղ գտնվում էր ժյուրիի կազմում։ Այդ ժամանակ կատարել է «Dream On» սինգլը։

		
		
		


== Սկավառակագրություն ==


=== Համատեղ աշխատանքները ===


=== Սոլո աշխատանքները ===


== Փաստեր ==
Հայտնի է իր անկումներվ և ցնցումներով։ Վերջին անգամ լոգանքի ժամանակ ընկել է և վնասել 2 ատամները։
Նկարահանվել է Burger King-ի գովազդում գլխավոր դերում։
Խաղացել է «Մարդու երկու կեսերը» սերիալում։


== Արտաքին հղումներ ==
Սթիվեն Թալյերը ռուսական «Աերոսմիթ» ֆան կայքում Archived 2007-10-13 at the Wayback Machine.
Սթիվեն Թայլերը Թվիթերում
Steven Tyler Internet Movie Database կայքում


== Ծանոթագրություններ ==
Հաջիբալա Աբութալիբով

Հաջիբալա Իբրահիմ օղլու Աբութալիբով (ադրբ.՝ Hacıbala İbrahim oğlu Abutalıbov, մայիսի 13, 1944(1944-05-13), Թուրքմենբաշի, Թուրքմենական ԽՍՀ, ԽՍՀՄ), Բաքվի քաղաքապետ։
Աբութալիբովը ծնվել է 1944 թվականի մայիսի 14-ին Թուրքմենստանի Կրասնովոդսկ քաղաքում։ Մասնագիտությամբ ֆիզիկոս է. ավարտել է Բաքվի պետական համալսարանը, սովորել է Ռուսաստանի գիտությունների ազգային ակադեմիայի Իոֆֆեի անվան ֆիզիկատեխնիկական ինստիտուտում։ Ֆիզիկամաթեմատիկական գիտությունների դոկտոր է 1987 թ.-ից։ Նշանակվել է Ադրբեջանի փոխվարչապետ 2000 թ-.ին, 2001 թ-.ին Բաքվի քաղաքապետ։


== Ծանոթագրություններ ==
Միխայիլ Բաղդասարով

Միխայիլ Սերգեյի Բաղդասարով (հոկտեմբերի 8, 1960(1960-10-08), Մոսկվա, ԽՍՀՄ), խորհրդային և ռուսական թատրոնի ու կինոյի դերասան, ռեժիսոր։ ՌԴ վաստակավոր արտիստ։


== Կենսագրություն ==
Միխայիլ Բաղդասարովը ծնվել է 1960 թվականի հոկտեմբերի 8-ին Մոսկվա քաղաքում։ 1978 թվականին ընդունվել է Կրասնայա Պրեսնյա փողոցի վրա գտնվող թատրոն-ստուդիայի լրացուցիչ թատերախումբ։ Հաջորդ տարի հաջողությամբ ընդունվում է Ռուսաստանի թատերական արվեստի համալսարան՝ Լյուդմիլա Կասատկինայի և Սերգեյ Կոլոսովի դասարան։ 1983 թվականին համալսարանն ավարտելուց հետո աշխատանքի է անցնում Ս․ Օբրազցովի անվան տիկնիկային թատրոն։ Ավելի ուշ կրկին աշխատանքի է անցել Կրասնայա Պրեսնյայի Թատրոն-ստուդիայում, իսկ մեկ տարի անց՝ «Սֆերա» թատրոն-ստուդիայում։
1988 թվականին ընդգրկվել է Օլեգ Տաբակովի թատրոն-ստուդիայի թատերախմբում։
2011 թվականին ավարտել է Սցենարիստների և ռեժիսորների բարձրագույն դասընթացները (Վլադիմիր Խոտինենկոյի, Պավել Ֆիննի, Վլադիմիր Ֆենչենկոյի արվեստանոցը)։


== Դերերը թատրոնում ==


== Ֆիլմագրություն ==


== Ռեժիսոր ==


== Ծանոթագրություններ ==
Կաթսայադիրտ

Կաթսայադիրտ, կաթսայական ագրեգատի (շոգեգեներատորի) տաքացման մակերևույթների և ջերմափոխանակիչ այլ ապարատների խողովակների ներքին պատերի կարծր նստվածք, որն առաջանում է տարբեր աղեր պարունակող ջրի տաքացման կամ եռման հետևանքով։
Կաթսայադիրտի առկայությունը խիստ վատացնում է ջերմափոխանակման պրոցեսը և կարող է շոգեկաթսայի գոլորշածին և ջերմատաքացուցչային մակերևույթներում առաջացնել մետաղի գերտաքացում։
Ըստ քիմիական բաղադրության՝ կաթսայադիրտը բաժանվում է երեք հիմնական խմբի՝ հողալկալիական (կարբոնատային, սուլֆատային, սիլիկատային, ֆոսֆատային), երկաթային (երկաթօքսիդային, երկաթֆոսֆատային և երկաթսիլիկատային) և պղնձային (մետաղական պղինձ և դրա օքսիդները)։
Կաթսայադիրտի առաջացումը կարելի է կանխել ջուրը նախապես քիմիական մշակման ենթարկելով։ Կաթսայադիրտը հեռացնում են մեխանիկական կամ քիմիական միջոցներով։
Ֆուտբոլի Նիդերլանդների Սուպերգավաթ 2015

Ֆուտբոլի Նիդերլանդների Սուպերգավաթ 2015 (հոլ.՝ Johan Cruijff Schaal 2015), Նիդերլանդների սուպերգավաթի 26-րդ խաղարկումն է, որն անցկացվել է 2015 թ. օգոստոսի 2-ին Ամստերդամի Ամստերդամ Արենա մարզադաշտում, որտեղ միմյանց դեմ մրցում էին առաջնության 2014/15 մրցաշրջանի հաղթող ՊՍՎ Էյնդհովենը և գավաթակիր Գրոնինգենը:


== Խաղ ==


== Հղումներ ==
Հաշվետվություն soccerway.com կայքում
Միսակ Գևորգյան

Միսակ Ժորժիկի Գևորգյան (հուլիսի 18, 1960(1960-07-18), Կիրովական, Հայկական ԽՍՀ, ԽՍՀՄ), խորհրդային, հայկական և ռուսական թատրոնի և կինոյի դերասան։


== Կենսագրություն ==
Միսակ Գևորգյանը ծնվել է 1960 թվականի հուլիսի 18-ին Վանաձոր քաղաքում։ 1980 թվականին ավարտել է Համո Բեկնազարյանի Ստուդիա-դպրոցը (դասընթացը՝ Ալբերտ Մկրտչյանի)։


== Ֆիլմագրություն ==


== Ծանոթագրություններ ==
Տիանա (Սարդինիա)

Անվան այլ կիրառումների համար տե՛ս՝ Տիանա (այլ կիրառումներ)Տիանա (իտալերեն՝ Tiana), կոմունա Իտալիայում, գտնվում է Սարդինիա մարզի Նուորո գավառում։ Բնակչությունը 584 մարդ(2008 թվականի տվյալներով), բնակչության խտությունը 30 կմ²։ Զբաղեցնում է 19 կմ² տարածք։ Փոստային ինդեքս՝ 8020։ Հեռախոսային կոդ՝ 0784։
Բնակչության հովանավոր համարվում է սուրբ Елена։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0784 69089
Էլ փոստ՝ comunetiana@tiscalinet.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աշխատանքի պաշտպանության համաշխարհային օր

Աշխատանքի պաշտպանության համաշխարհային օր, տոն, որը նշվում է ամեն տարի՝ ապրիլի 28-ին։ Սա նաև աշխատավայրում զոհված կամ վնասվածքներ ստացած աշխատողների հիշատակի միջազգային օրն է։


== Պատմություն ==
Աշխատանքի պաշտպանության համաշխարհային օրվա պատմությունը սկսվել է 1989 թվականից, երբ արհմիություններն ու աշխատողները «զոհված աշխատողների հիշատակի օր» են անցկացրել Ամերիկայի Միացյալ Նահանգներում և Կանադայում՝ ի հիշատակ նրանց, ովքեր տուժել կամ զոհվել են աշխատավայրում։ Տասը տարի անց մոլորակի ավելի քան 100 երկրում անցկացվել են ակցիաներ և միջոցառումներ, որոնք ուղղված են մարդկանց և պաշտոնյաների ուշադրությունը աշխատանքի պաշտպանության հետ կապված տարբեր խնդիրների վրա հրավիրելուն։
Աշխատանքի միջազգային կազմակերպությունը, պաշտոնապես սահմանելով այդ օրը, նպատակ ուներ ուշադրություն հրավիրել խնդրի մասշտաբների վրա։ Կազմակերպության տվյալներով՝ աշխատավայրում օրական 5-6 հազար մարդ է մահանում, ընդ որում՝ ամեն տարի այդ թիվն ավելանում է մոտավորապես 10%-ով։ Հաճախ են հանդիպում նաև այն դեպքերը, երբ այդ զոհերը կապված են գործատուի՝  անվտանգության տեխնիկայի մասնակի կամ ամբողջական անտեսման հաշվին արտադրության ծախսերը խնայելու ցանկության հետ։
ԱՄԿ-ն երբեք չի ընդունել գործատուի համար հարմար այն պնդումը, որ արտադրության և մասնագիտական հիվանդությունների դժբախտ պատահարները «աշխատանքի անբաժանելի մասն են»։


== Օրվա թեմա ==
2018՝ «Աշխատանքի պաշտպանություն․ խոցելի են հատկապես երիտասարդ աշխատողները»


== Ծանոթագրություններ ==


== Արտաքին հղումներ ==
Աշխատանքի պաշտպանության համաշխարհային օր (պորտալ «տոների օրացույց»)
Աշխատանքի պաշտպանության համաշխարհային օրվա խորհրդանշանը
Ախթալա (սելավ)

Անվան այլ կիրառումների համար տե՛ս՝ Ախթալա (այլ կիրառումներ)Ախթալա, սելավ (հեղեղատ) Դեբեդի ավազանում, Ախթալա վտակի մոտակայքում։ Մայր գետին է միանում աջից։ Երկարությունը 14 կմ է, ջրհավաքի մակերեսը՝ 48,4 քառ. կմ։


== Ծանոթագրություններ ==
(7520) 1990 BV

(7520) 1990 BV, աստերոիդ աստերոիդների հիմնական գոտում։ Հայտնաբերվել է 1990 թվականի հունվարի 21-ին Ցուտոմու Հիոկիի և Շուջի Հայակավայի կողմից Օկուտամայում։
Միջին հեռավորությունը Արեգակից կազմում է 2,365992 ա. մ., առավելագույնը մոտենում է 1,8329 ա. մ. հեռավորության վրա և հեռանում 2,8991 ա. մ.։ Արեգակի շուրջ մեկ ամբողջական պտույտ է կատարում 1329,29 երկրային օրվա ընթացքում, իր ուղեծրով շարժվելով միջինում 0,270822 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7520) 1990 BV աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քարոլ շրջան (Նևադա)

Անվան այլ կիրառումների համար տե՛ս՝ Քարոլ շրջան (այլ կիրառումներ)Քարոլ շրջան (անգլ.՝ Carroll County), ԱՄՆ Նևադա նահանգի 10 վարչական միավորներից մեկը։ Ընդհանուր տարածությունը 2.419 կմ² է, բնակչությունը՝ 47.818 մարդ (2010 թ. տվյալներով)։ Շրջկենտրոնն է Օսիպի բնակավայրը։ Կազմավորվել է 1840 թ.։
Պերեսլավսկոե (գյուղ, Զելենոգրադսկի շրջան)

Պերեսլավսկոե (ռուս.՝ Переславское), գյուղ Ռուսաստանի Կալինինգրադի մարզի Զելենոգրադսկի շրջանի կազմում։
Բնակչությունը 2010 թվականին գրանցված տվյալներով կազմում էր 1388 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դրաշնիցե

Դրաշնիցե (խորվ.՝ Drašnice), առողջարանային և զբոսաշրջային գյուղ Խորվաթիայի հարավում՝ Սպլիտսկո Դալմատինսկայի ժուպանությունում։
Փոքրիկ այս գյուղը գտնվում է Խորվաթիա ժամանած զբոսաշրջիկների ուշադրության կենտրոնում։


== Աշխարհագրություն ==
Դրաշնիցե գյուղը գտնվում է Բալկանյան թերակղզու վրա գտնվող Խորվաթիա պետության հարավային տեղ անդրծովյան հատվածում՝ Դալմաթիայի պատմական երկրամասում։  Բնակավայրի ափերը ողողում է Ադրիատիկ ծովի ջրերը։
Կլիման միջերկրածովային է և ծովի ազդեցությունը կարևոր դեր ունի գյուղի կլիմայի ձևավորման գործում։ Տարվա ամենատաք եղանակը հուլիս-օգոստոսն է։ Օգոստոսյան միջին ջերմաստիճանը գերազանցում է 25 °C-ը։
Առողջարանային այս գյուղը հայտնի է իր կարմիր կտուրներ ունեցող ցածրահարկ շենքերով։


== Բնակչություն ==
Ըստ 2001 թվականին Խորվաթիայի Հանրապետությունում ազգային վիճակագրական ծառայության կողմից կազմակերպած մարդահամարի տվյալների՝ Դրաշնիցե գյուղի բնակչությունը կազմում է 328 մարդ։
Գյուղի բնակչության ճնշող մեծամասնությունը տեղաբնիկ խորվաթներն են, որոնց բնակչության թվի տոկոսային հարաբերությունը ամբողջ բնակչության մեջ կազմում է 95,5 %։
Գյուղում բնակվող խորվաթները խոսում են խորվաթերենով և դավանում կաթոլիկություն։ Դրաշնիցեի տարածքում բնակվում են նաև մեծ քանակությամբ սերբեր, որոնք խորվաթներից հետո համարվում են երկրորդ խոշոր ազգությունը։


== Պատմություն ==
Դրաշնիցե գյուղի մասին առաջին հիշատակումները եղել են համեմատաբար առավել ուշ։ Գյուղի մասին հիշատակված է 15-րդ դարի թուրքական փաստաթղթերում։
Այն հիշատակվել է, որպես ձկնորսական և խաղողագործական բնակավայր։


== Տե՛ս նաև ==
Սպլիտսկո Դալմատինսկա


== Ծանոթագրություններ ==


== Արտաքին հղումներ ==
Գյուղի զբոսաշրջային կայքը Archived 2011-07-21 at the Wayback Machine.
Brooks & Dunn

Brooks & Dunn, ամերիկյան քանթրի դուետ, որի անդամներն են հեղինակ-կատարողներ, վոկալիստներ և համահեղինակներ Կիքս Բրուքսը և Ռոնի Դանը։ Ձայնագրել են ավելի քան 50 սինգլ, որոնցից 20-ը ԱՄՆ-ի Hot Country Songs քանթրի հիթ-շքերթում զբաղեցրել է առաջին տեղը։ Billboard Year-End-ի տվյալներով՝ դրանցից երկուսը՝ «My Maria» և «Ain’t Nothing 'bout You» երգերը, 1996 և 2001 թվականներին դարձել են տարվա լավագույն քանթրի-երգեր։ Brooks & Dunn դուետը արժանացել է բազմաթիվ երաժշտական մրցանակների։ Դրանց թվում է Country Music Association տարվա լավագույն քանթրի դուետ կոչումը մի քանի տարի անընդմեջ (Vocal Duo of the Year 1992 թվականից մինչև 2006 թվականը, բացառությամբ 2000 թվականից)։ «Hard Workin' Man» (1994) և «My Maria» (1996) երգերի համար պարգևատրվել են նաև Գրեմմի երկու մրցանակով՝ Best Country Performance by a Duo or Group with Vocal անվանակարգում։ Նրանց բոլոր ստուդիական ալբոմները Ձայնագրող ընկերությունների ամերիկյան ասոցիացիայի կողմից հավաստագրվել են պլատինե կամ ոսկե կարգավիճակներով։ 2019 թվականին դուետը ներառվել է Քանթրիի փառքի սրահում։


== Կենսագրություն ==
Կիքս Բրուքսը ծնվել է 1955 թվականի մայիսի 12-ին ԱՄՆ-ի Լուիզիանա նահանգի Շրիվպորտ քաղաքում։
Բրուքսը 1980-ական թվականներին գրել է քանթրի-երգեր, այդ թվում՝ համահեղինակությամբ ձայնագրել է Ջոն Քոնլեյի «I'm Only in It for the Love», Nitty Gritty Dirt Band խմբի «Modern Day Romance» և Highway 101 խմբի կատարմամբ «Who's Lonely Now» № 1 հիթերը։
Ռոն Դանը ծնվել է 1953 թվականի հունիսի 1-ին ԱՄՆ-ի Տեխաս նահանգի Կոլմեն քաղաքում։
1989 թվականին Դանը մասնակցել է Մալբորոյի կողմից հովանավորվող տաղանդների երաժշտական մրցույթին և հաղթել։ Այս մրցույթի գրան պրին ներառում էր մրցանակային ձայնագրություն Նաշվիլում։ Այդ սեսիոն ձայնագրության պրոդյուսեր Սքոթ Հենդրիքսը Դանին խորհուրդ է տվել այն նյութը, որը ձայնագրել է պրոդյուսեր Թիմ Դյուբուան՝ այդ ժամանակ «Arista Nashville» լեյբլի ղեկավարը։ Դյուբուան էլ որոշել է միավորել Բրուքսին ու Դանին մեկ դուետում։ Ընտրությունը հաջող էր և Brooks & Dunn դուետի արդեն առաջին սինգլը, որն անվանվել է «Brand New Man», 1991 թվականի սեպտեմբերին զբաղեցրել է Hot Country Songs քանթրի հիթ-շքերթի առաջին տեղը։


== Սկավառակագրություն ==


=== Ստուդիական ալբոմներ ===
1991: Brand New Man
1993: Hard Workin' Man
1994: Waitin' on Sundown
1996: Borderline
1998: If You See Her
1999: Tight Rope
2001: Steers & Stripes
2003: Red Dirt Road
2005: Hillbilly Deluxe
2007: Cowboy Town


=== Հավաքական ալբոմներ ===
1997: The Greatest Hits Collection
1999: Super Hits
2004: The Greatest Hits Collection II
2008: Playlist: The Very Best of Brooks & Dunn
2009: #1’s… and Then Some


=== Տոնական ալբոմներ ===
2002: It Won't Be Christmas Without You


== Մրցանակներ և անվանակարգեր ==


=== Academy of Country Music Awards ===
67 անվանակարգերից 23 մրցանակ:.


=== Grammy Awards ===
15 անվանակարգերից 2 մրցանակ։


=== Country Music Association Awards ===
46 անվանակարգերից 17 մրցանակ։


== Ծանոթագրություններ ==


== Արտաքին հղումներ ==
http://www.brooks-dunn.com/ Brooks & Dunn. պաշտոնական կայք
Official New Zealand Music Chart

Official New Zealand Music Chart, շաբաթական նորզելանդական հիթ-շքերթ, ներկայացնում է 40 ամենահաճախ լսվող սինգլներ և ալբոմներ։ Թողարկվում է ոչ-առևտրական Recorded Music NZ կազմակերպության կողմից։ Բոլոր վարկանիշները հաշվարկվում են ֆիզիկական և թվային վաճառքների հիման վրա, ինչպես նաև սինգլների եթերում հայտնվելու տվյալների հիման վրա։


== Արտոնագրում ==
«Ոսկե» և «պլատինե» արտոնագրեր շնորհվում են մանրածախ վաճառքների և եթերային կրկնությունների հիման վրա (սինգլների համար 175 կրկնությունը հավասարեցվում է մեկ վաճառքին)։
Արտոնագրերի ստացման սահմանաչափերն են՝


== Ծանոթագրություններ ==


== Արտաքին հղումներ ==
Պաշտոնական կայք
Կսավերովկա (այլ կիրառումներ)

Կսավերովկա, կարող է վերաբերել՝

Կսավերովկա - ավան, Ուկրաինայի Վիննիցայի մարզի Լիպովեցի շրջանում
Կսավերովկա - գյուղ, Ուկրաինայի Ժիտոմիրի մարզի Չեռնյախովսկի շրջանում
Կսավերովկա - գյուղ, Ուկրաինայի Խմելնիցկիի մարզի Դունաևցիի շրջանում
Կսավերովկա - գյուղ, Ուկրաինայի Վիննիցայի մարզի Վիննիցայի շրջանում
Հինգերորդ ալիք (Հայաստան)

Հինգերորդ ալիքը, հայկական հեռուստաընկերություն է։ Հեռարձարկվում է Հայաստանում և Արցախի Հանրապետությունում։
Հինդերորդ ալիքի լրատվական ծրագիրը հեռարձակվում է նաև Ֆեյսբուք սոցիալական ցանցի իր էջով։
Հինգերորդ ալիքով ցուցադրվում է՝ սեփական և արտասահմանյան ֆիլմեր, վավերագրական ֆիլմեր, ժամանցային հաղորդումներ, լրատվական ծրագիր և այլն։


== Աշխատակազմ ==
Գործագիր տնօրեն՝ Հարություն Հարությունյան
Փոխտնօրեն, գլխավոր պրոդյուսեր՝ Արմեն Անդրեասյան
Գլխավոր ռեժիսոր՝ Արթուր Սահակյան
Լրատվական ծառայության պրոդյուսեր՝ Արտակ Հերիքյան
Գլխավոր խմբագիր՝ Հովիկ Աֆյան


== Ծանոթագրություններ ==


== Արտաքին հղումներ ==
Պաշտոնական կայք
Գեղամա (այլ կիրառումներ)

Գեղամա անվանումը կարող է ունենալ հետևյալ կիրառումները՝

Գեղամա երկիր - Մեծ Հայքի Սյունիք նահանգի Գեղարքունիք և Սոդք գավառների միասնական անվանումը։
Գեղամա լիճ - Սևանա լճի պատմական անվանումներից։
Գեղամա ծով - Սևանա լճի պատմական անվանումներից։
Գեղամա լեռնաշղթա - լեռնաշղթա ՀՀ կենտրոնական մասում։
Գեղամա լեռներ - Գեղամա լեռնաշղթայի անվանումներից։
Ջեռուցիչ սարքեր

Ջեռուցիչ սարքեր, ջեռուցման համակարգի տաքացուցիչ սարքեր, ջեռուցվող շենքերում տաքացման համար տեղադրվող սարքեր։ Տաքացումն իրականացվում է ջեռուցման համակարգում շրջանառություն կատարող ջերմակրից ջերմությունը սենյակների օդին փոխանցելու միջոցով։ Ջեռուցիչ սարքերի տեսակը կախված է ջեռուցման համակարգից, օրինակ, օդային ջեռուցման դեպքում տեղադրում են կալորիֆերներ և այլ օդատաքացուցիչներ։ Առավել տարածված՝ ջրային ջեռուցման և շոգեջեռուցման համակարգերում կիրառվում են ռադիատորներ, կոնվեկտորներ, հարթ և կողավոր խողովակներ։ Ճառագայթային ջեռուցման համակարգերում ջեռուցիչ սարքի դեր են կատարում պատերը, առաստաղը, հատակը կամ հատուկ պատրաստված դնովի կամ կախովի պանելները։ էլեկտրական ջեռուցիչ սարքերում տաքացուցիչը մեծ էլեկտրական դիմադրությամբ հաղորդիչն է։ Ըստ պատրաստման նյութի ջեռուցիչ սարքերը լինում են մետաղական (հարթ խողովակներ, ռադիատորներ, կոնվեկտորներ, կողավոր խողովակներ), ոչ մետաղական (կերամիկական և ճենապակե ռադիատորներ, կողավոր խողովակներ), սակավամետաղ (պանելային)։ Մինչև 20-րդ դարի 50-ական թվականները կիրառվում էին թուջե երկսյուն ռադիատորները, որոնք աստիճանաբար փոխարինվում են ավելի պակաս մետաղատար սարքերով՝ կոնվեկտորներով (պատրաստվում են 15 կամ 20 մմ տրամագծով պողպատե խողովակներից, որոնց վրա ամրացվում են հատուկ պրոֆիլով թիթեղյա կողեր)։
Ֆենինո (գյուղ, Ելնինսկի շրջան)

Անվան այլ կիրառումների համար տե՛ս՝ ՖենինոՖենինո (ռուս.՝ Фенино), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)